เปิดช่อง
มีการจับตากันว่าหลังการประมูลคลื่น 4จี ผ่านพ้นไป สถาบันการเงินใดจะเข้าร่วมค้ำประกันให้กับผู้ประกอบการ 2 ราย คือ ทรู กับ จัสมิน ที่คว้าใบอนุญาตไปด้วยเงินประมูลที่สูง
28 ม.ค. 2559

มีการจับตากันว่าหลังการประมูลคลื่น 4จี ผ่านพ้นไป สถาบันการเงินใดจะเข้าร่วมค้ำประกันให้กับผู้ประกอบการ 2 ราย คือ ทรู กับ จัสมิน ที่คว้าใบอนุญาตไปด้วยเงินประมูลที่สูง
ด้านบริษัท ทรูมูฟ เอช ยูนิเวอร์แซล คอมมิวนิเคชั่น ประกาศจ่ายค่าไลเซนส์งวดแรกได้แน่นอน รอแค่ฤกษ์งามยามดี
ฤกษ์ที่ว่า คงเป็นผลการประชุมบอร์ดแต่ละแบงก์ที่จะร่วมกันออกแบงก์การันตี ที่คาดว่าจะมีประมาณ 5 แห่ง แห่งละไม่ต่ำกว่า 1 หมื่นล้านบาท เพื่อค้ำประกันเงินกู้รวม 7.3 หมื่นล้านบาท
ล่าสุด ธนาคารกสิกรไทยจะประชุมบอร์ดในวันนี้ (28 ม.ค.) โดยนำเรื่องเข้าร่วมซินดิเคทเพื่อออกแบงก์การันตีให้บริษัท ทรูมูฟ เอชฯ เข้าสู่การพิจารณาอย่างแน่นอน
ส่วนบริษัท แจส โมบาย บรอดแบนด์ ที่ต้องจ่ายแบงก์การันตีเช่นกัน ทางกสิกรไทย ยืนยันว่าไม่ได้รับการติดต่อ
แต่ก็ไม่ปิดทาง เพราะ “ปั๋ม” พัชร สมะลาภา แห่งกสิกรไทย กระซิบมาแล้วว่า ถ้าแจสฯ มาติดต่อก็จะรับไว้พิจารณา